กระทรวงการคลัง เสนอคณะรัฐมนตรีพิจารณาขยายระยะเวลามาตรการยกเว้นอากรขาเข้าสินค้าที่มีความจําเป็น
การประชุมคณะรัฐมนตรีวันนี้ (23 ส.ค.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระสำคัญคือ การแต่งตั้งโยกย้ายหลายตำแหน่ง หลายกระทรวง เช่น ตำแหน่งอธิบดีกรมการปกครอง อธิบดีกรมที่ดิน และผู้ว่าราชการจังหวัดต่างๆ รวมถึงมีกระแสข่าวการแต่งตั้ง น.ส.ทิพานัน ศิริชนะ อดีตข้าราชการการเมือง ตำแหน่งประจำสำนักเลขาธิการนายกรัฐมนตรี เป็นรองโฆษกประจำสำนักนายกรัฐมนตรีนอกจากนี้ กระทรวงการคลัง ขออนุมัติเงินงบประมาณรายจ่ายประจําปีงบประมาณ พ.ศ. 2565 งบกลาง รายงานเงินสํารองจ่ายเพื่อกรณีฉุกเฉินหรือจําเป็น เพื่อดําเนินการตามมาตรการ สนับสนุนการใช้ยานยนต์ไฟฟ้าประเภทรถยนต์และรถจักรยานยนต์ และการขยายระยะเวลามาตรการยกเว้นอากรขาเข้าสินค้าที่มีความจําเป็น เนื่องจากสถานการณ์การแพร่ระบาดของโรคโควิด-19 กระทรวงพาณิชย์ ขอความเห็นชอบการเพิ่ม “กิจกรรมส่งเสริมการค้าพาณิชย์อิเล็กทรอนิกส์ ข้ามพรมแดน ภายใต้โครงการ SMEs Pro-active”กระทรวงดิจิทัลเพื่อเศรษฐกิจและสังคม เสนอการชําระค่าบํารุงสมาชิกคณะกรรมการด้านนโยบายเศรษฐกิจดิจิทัล ภายใต้องค์การเพื่อความ ร่วมมือทางเศรษฐกิจและการพัฒนา กระทรวงการพัฒนาสังคมและความมั่นคงของมนุษย์ เสนอมาตรการในการป้องกันและแก้ไขปัญหาผู้สูงอายุที่ได้รับเบี้ยยังชีพที่มีความซ้ำซ้อนกับสวัสดิการอื่น กระทรวงเกษตรและสหกรณ์ ขออนุมัติปรับเพิ่มราคาน้ํานมดิบเพื่อช่วยเหลือเกษตรกรโคนม และกระทรวงทรัพยากรธรรมชาติและสิ่งแวดล้อม ขออนุมัติเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 และกิจกรรมที่เกี่ยวข้องนอกจากนี้ ต้องติดตามว่าคณะกรรมการบริหารนโยบายพลังงาน (กบง.) จะเสนอ คณะรัฐมนตรี ลดค่าไฟฟ้า ร้อยละ 15-75 ช่วยผู้ใช้ไฟไม่เกิน 300-500 หน่วยถึงสิ้นปี เข้าสู่ที่ประชุม ครม.พิจารณาหรือไม่